Държавен вестник, бр. 48, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  48
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 140
На основание чл. 100, ал. 2 от Конституцията 
на Република България, чл. 19, т. 4 и чл. 146, 
т. 1 от Закона за отбраната и въоръжените 
сили на Република България  и чл. 51а от Пра­
вилника за прилагане на Закона за отбраната 
и въоръжените сили на Република България
П О С Т А Н О В Я В А М :
1. Назначавам полковник Николай Ки­
рилов Петров на длъжността началник на 
Военномедицинската академия, считано от 
3 юни 2014 г.
2. Удостоявам полковник Николай Кирилов 
Петров с висше офицерско звание „бригаден 
генерал“, считано от 3 юни 2014 г.
Изпълнението на указа възлагам на ми­
нистъра на отбраната.
Издаден в София на 31 май 2014 г.
Президент на републиката: 
Росен Плевнелиев
Министър-председател:
Пламен Орешарски
Подпечатан с държавния печат.
Министър на правосъдието:
Зинаида Златанова
3757
УКАЗ № 142
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
събрание Закона за Министерството на вътреш­
ните работи, приет от ХLIІ Народно събрание 
на 28 май 2014 г.
Издаден в София на 9 юни 2014 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Зинаида Златанова
МОТИВИ
за връщане за ново обсъждане в Народното 
събрание на разпоредби от Закона за Минис­
терството на вътрешните работи, приет от 
Народното събрание на 28 май 2014 г.
Уважаеми госпожи и господа народни 
представители,
Законодателната власт възлага на Ми­
нистерството на вътрешните работи (МВР) 
осъществяването на изключително важни 
за цялото ни общество политики. То е приз­
вано да гарантира редица основни права и 
свободи на гражданите чрез превенция и 
противодействие на престъпността, опазване 
на обществения ред, защита на националната 
сигурност, пожарна безопасност и защита на 
населението при пожари, бедствия и аварии. 
Поради важните функции, които се възла­
гат на МВР, е необходимо при законодателни 
промени да се постигне възможно най-широк 
консенсус между парламентарно предста­
вените партии и коалиции и гражданското 
общество относно принципите, въз основа 
на които ще се осъществява дейността, на­
чинът на управлението и устройството на 
институцията и статутът на служителите. 
Не е достатъчно нормативният акт да декла­
рира, че дейността на МВР се осъществява 
въз основа на спазване на Конституцията, 
законите и международните договори, по 
които Република България е страна, зачи­
тане и гарантиране на правата и свободите 
на гражданите и тяхното достойнство, пуб­
личност и отчетност и т.н. Необходимо е 
законодателят да даде работещи и ефективни 
решения, които да гарантират спазването на 
заложените принципи.
Продължавам да отстоявам позицията си, 
че обществото трябва да чуе задълбочени 
аргументи за необходимостта от всяка за­
конова промяна, какви средства ще коства 
тя на данъкоплатците, кои са преследваните 
цели и как ще бъдат постигнати положителни 
резултати. В мотивите към законопроекта 
липсва и финансова обосновка относно не­
обходимите средства за подобряване на соци­
ално-икономическите права на служителите 
в МВР не само за 2014 г., но и прогноза за 
в бъдеще. Надявам се приетите разпоредби 
наистина да постигнат заявеното подобрява­
не на правата на служителите в МВР, а не 
да останат само пожелание, в случай че не 
могат да бъдат осигурени средства за това.
Смятам, че на редица въпроси, повдиг­
нати в хода на обсъждането в пленарната 
зала, не бяха дадени отговори. Приети са 
и неясни разпоредби, което не съответства 
на конституционно установения принцип за 
правовата държава.
Поради значимостта на обществените от­
ношения, които са предмет на правна уредба 
в Закона за Министерството на вътрешните 
работи (ЗМВР), не трябва да бъдат подми­
навани недостатъци в конкретни текстове и 
те да бъдат отстранявани след натрупване 
на проблеми при правоприлагането. 
За да бъде прецизирана правната уредба, 
връщам за ново обсъждане в Народното 
събрание следните разпоредби на Закона за 
МВР: чл. 10, ал. 1, т. 9; чл. 28, ал. 1, т. 1, 
букви „а“ и „в“, т. 2 и ал. 2; чл. 36, ал. 4, 7,